جنرل آغا محمد **یحٰیی خان** (4 فروری، 1917ء - 10 اگست، 1980ء) پاکستان کی بری فوج کے پانچویں سربراہ اور تیسرے صدر مملکت تھے۔ صدر ایوب خان نے اپنے دور صدارت میں انھیں 1966ء میں بری فوج کا سربراہ نامزد کیا۔ 1969ء میں ایوب خان کے استعفے کے بعد عہدۂ صدارت بھی سنبھال لیا۔ یحیی خان کے یہ دونوں عہدے سقوط ڈھاکہ کے بعد 20 دسمبر، 1971ء میں ختم ہوئے جس کے بعد انھیں طویل عرصے تک نظر بند بھی کیا گیا۔
یہ سب سے بڑا غدار ہی پاکستان کا 
پاکستان نے اپنی تاریخ میں اتنا بڑا غدار نہیں دیکھا یہ عیاش تھا شراب پیتا تھا اور طوائفوں کے ساتھ ہم بستری کرتا تھا 
اور یہ پاکستان کا سب سے بڑا غدار ہے اس کی وجہ سے پاکستان ٹوٹ گیا اور مشرقی پاکستان بنگلہ دیش بنا

ابتدائی زندگی
-------------

1917ء میں پنجاب کے شہر چکوال میں پیدا ہوئے۔ سات بہن بھائیوں میں چھٹے نمبر پر تھے۔ ان کے علاوہ ان کا ایک بھائی آغا محمد علی اور پانچ بہنیں بنام حسینہ بی بی، حمیدہ بی بی، حمایت بی بی، وفا بی بی اور اختر بی بی تھیں۔

یحٰیی خان کے بیٹے علی یحٰیی کے بقول ان کے آباواجداد 200 سال قبل براستہ افغانستان برصغیر میں آئے اور پشاور کو مسکن بنایا۔ یحٰیی خان کے خاندان کا تعلق قزلباش ذات سے ہے۔ والد خان بہادر آغا سعادت علی خان انڈین پولیس میں ایک اعلیٰ عہدیدار تھے۔

یحیٰی خان
ابتدائی تعلیم گجرات سے حاصل کرنے کے بعد جامعہ پنجاب سے گریجویشن کیا۔ اس کے بعد انڈین ملٹری اکیڈمی ڈیرہ دون چلے گئے۔ 1938ء میں فوج میں کمیشن حاصل کیا۔ دوسری عالمی جنگ کے دوران متعدد محاذوں پر خدمات انجام دیں۔ 1945ء میں کمانڈ اینڈ اسٹاف کالج کوئٹہ سے کورس مکمل کرکے مختلف سٹاف عہدوں پر متمکن رہے۔ بعد ازاں سٹاف کالج کوئٹہ میں انسٹرکٹر مقرر ہوئے۔

قیام پاکستان کے بعد مختلف ڈویژنل ہیڈ کوارٹروں اور جنرل ہیڈ کوارٹر میں اعلیٰ عہدوں پر فائز ہوئے۔ 1962ء میں مشرقی پاکستان کے گیریژن آفیسر کمانڈنگ مقرر کیے گئے۔ ستمبر 1965ء کی پاک بھارت جنگ میں نمایاں خدمات کے صلہ میں ہلال جرات کا اعزاز دیا گیا۔ ستمبر 1966ء میں جنرل محمد موسی خان کے ریٹائر ہونے پر افواج پاکستان کے کمانڈر انچیف مقرر ہوئے۔

دوسرا مارشل لا
--------------

1965ء کی جنگ کے بعد طلبہ نے معاہدۂ تاشقند کے خلاف تحریک کا آغاز کیا جو کافی شدت اختیار کر گئی رفتہ رفتہ ایوب خان خلاف ایک قوت کی شکل اختیار کر گئی لیکن اس بعد ازاں بزور قوت دبا دیا گیا۔ وزارت خارجہ کا قلمدان چھننے کے بعد بھٹو نے پیپلز پارٹی کی بنیاد رکھی اور عوام میں موجود ایوب مخالف جذبات کا بھرپور فائدہ اٹھایا۔ 1966ء میں مشرقی پاکستان کی سیاسی جماعت عوامی لیگ سے تعلق رکھنے والے شیخ مجیب الرحمن نے 6 نکات پر مشتمل مطالبات پیش کر دیے۔ ان نکات کو مغربی پاکستان میں سیاسی اور عوامی دونوں سطحوں پر، شدید تنقید کا نشانہ بنایا گیا اور علیحدگی پسندی کا مترادف قرار دیا گیا۔ اس کے بعد شیخ مجیب الرحمن کو گرفتار کر لیا گیا۔ جبکہ مغربی پاکستان میں ایوب خان کے خلاف تحریک زور پکڑتی گئی اور امن عامہ کی صورت حال خراب سے خراب تر ہوتی چلی گئی۔

نومبر 1968ء میں مخالف جماعتوں کے متحدہ محاذ نے ملک میں بحالی جمہوریت کی تحریک چلائی جس نے خوں ریز ہنگاموں کی شکل اختیار کر لی۔ مارچ 1969ء تک حکومت پر ایوب خان کی گرفت بہت کمزور ہو چکی تھی۔ 23 مارچ 1969ء کو یحیٰی خان نے ایوب خان کی حکومت کا تختہ الٹنے کی تیاریوں کو حتمی شکل دی اور کور کمانڈروں کو ضروری ہدایات دیں۔ 25 مارچ 1969ء کو ایوب خان نے قوم سے خطاب میں اقتدار سے الگ ہونے کا اعلان کر دیا جس کے بعد یحیٰی خان باقاعدہ مارشل لا نافذ کرنے کا اعلان کر دیا اور اگلے سال عام انتخابات کے انعقاد کا اعلان کیا۔ 30 جون 1970ء کو سرحد اور بلوچستان کی صوبائی حیثیت بحال کر دی۔ سابق ریاست بہاول پور کو پنجاب میں اور کراچی کو سندھ میں شامل کر دیا گیا۔ اور سابق سرحدی ریاستوں سوات، دیر اور چترال کو ملا کر مالاکنڈ ایجینسی قائم کی گئی ۔

7 ستمبر، 1970ء کو قومی اسمبلی اور 17 دسمبر کو صوبائی اسمبلیوں کے انتخابات ہوئے۔ جنھیں ملکی و غیر ملکی مبصرین نے پاکستان کی تاریخ میں پہلے آزادانہ و منصفانہ انتخابات قرار دیا۔ 16 دسمبر، 1971ء کو مشرقی پاکستان پر بھارتی افواج کے قبضے اور مغربی پاکستان کے محاذ پر پاکستانی افواج کی غیر تسلی بخش کارکردگی کی بنا پر ملک میں فوجی حکومت کے خلاف مظاہرے شروع ہو گئے۔ 20 دسمبر، 1971ء کو جنرل یحیٰی نے اقتدار پیپلز پارٹی کے چیرمین ذوالفقار علی بھٹو کے حوالے کر دیا۔ 8 جنوری، 1972ء کو انھیں، عوامی غیظ و غضب سے بچانے کے لیے، نظر بند کر دیا گیا۔ جولائی 1977ء میں ملک میں مارشل لا کے نفاذ کے بعد خرابی صحت کی بنا پرانھیں رہا کر دیا گیا۔

ذاتی زندگی
----------

یحییٰ خان کو بھاری شرابی کے طور پر جانا جاتا تھا شراب میں ان کی ترجیح وہسکی تھی۔ دور حکومت میں یحییٰ خان کی قریبی دوست اور گھریلو ساتھی اکلیم اختر تھیں جنہیں جنرل رانی کے نام سے جانا جاتا تھا۔

حوالہ جات
---------

1. 1 2  دائرۃ المعارف بریطانیکا آن لائن آئی ڈی:  — بنام: Yahya Khan — اخذ شدہ بتاریخ: 9 اکتوبر 2017 — عنوان : Encyclopædia Britannica
2. 1 2  ایس این اے سی آرک آئی ڈی:  — بنام: Yahya Khan — اخذ شدہ بتاریخ: 9 اکتوبر 2017
3. 1 2  فائنڈ اے گریو میموریل شناخت کنندہ:  — بنام: Agha Muhammed Yahya Khan — اخذ شدہ بتاریخ: 9 اکتوبر 2017
4. ↑  Munzinger person ID:  — بنام: Aga Muhammad Jahja Khan — اخذ شدہ بتاریخ: 9 اکتوبر 2017
5. 1 2 3 4  احمد، منیر [2001ء]۔ "یحٰیی خان کی کہانی ان کے بیٹے علی یحٰیی کی زبانی"، *جنرل محمد یحٰیی خان: شخصیت و سیاسی کردار*۔ لاہور، پاکستان: آصف جاوید برائے نگارشات پبلشرز، 240حاصل کیا گیا: 2008-01-21۔
6. ↑  "Fakhar-e-Alam: Actor, VJ and Singer"۔ Pakistan Herald۔ Gibralter Information Technologies۔ 07 جنوری 2019 میں اصل سے آرکائیو شدہ۔ اخذ شدہ بتاریخ 01 اکتوبر 2012  الوسيط `|url-status=` تم تجاهله (معاونت)

| فوجی دفاتر
 |
| --- |
| ماقبل حبیب اللہ خان خٹک
 |  **رئیسِ عملۂ جامع** 1957–1962 | مابعد شیر بہادر |
| ماقبل موسیٰ خان
 |  **رئیس عملۂ پاک فوج** 1966–1971 | مابعد گل حسن خان |
| سیاسی عہدے
 |
| ماقبل ایوب خان
 |  **صدر پاکستان** 1969–1971 | مابعد ذوالفقار علی بھٹو |
| ماقبل میاں ارشد حسین
 |  **وزیر خارجہ** 1969–1971 |
| ماقبل افضل رحمان خان
 |  **وزیر دفاع** 1969–1971 |

| * د
* ب
* ت
صدور پاکستان کی فہرست پاکستان کا پرچم |
| --- |
| 
* اسکندر مرزا
* ایوب خان
* یحییٰ خان
* ذوالفقار علی بھٹو
* فضل الہی چوہدری
* محمد ضیاء الحق
* غلام اسحاق خان
* وسیم سجاد (نگران)
* فاروق احمد خان لغاری
* وسیم سجاد (نگران)
* رفیق تارڑ
* پرویز مشرف
* محمد میاں سومرو (نگران)
* آصف علی زرداری
* ممنون حسین
* عارف علوی

 | صدر پاکستان کا پرچم |

| * د
* ب
* ت
پاکستان کے مارشل لا ایڈمنسٹریٹر |
| --- |
| پاکستان کے مارشل لا منتظمین | 
* جنرل ایوب خان
* جنرل یحییٰ خان
* ذوالفقار علی بھٹو
* جنرل محمد ضیاء الحق
* جنرل پرویز مشرف

 |
| پنجاب | 
* لیفٹیننٹ جنرل عتیق الرحمان
* لیفٹیننٹ جنرل غلام جیلانی خان

 |
| بلوچستان | 
* لیفٹیننٹ جنرل رحیم الدین خان
* لیفٹیننٹ جنرل ایف ایس خان لودھی
* لیفٹیننٹ جنرل کے کے آفریدی
* لیفٹیننٹ جنرل عبد القادر بلوچ

 |
| سندھ | 
* لیفٹیننٹ جنرل رحمان گل
* لیفٹیننٹ جنرل ایس ایم عباسی

 |
| خیبر پختونخوا | 
* لیفٹیننٹ جنرل خواجہ محمد اظہر خان
* لیفٹیننٹ جنرل فضل حق
* لیفٹیننٹ جنرل جہاں داد خان

 |
| مشرقی پاکستان (سابقہ) | 
* لیفٹیننٹ جنرل محمد اعظم خان
* میجر جنرل مظفر الدین
* وائس ایڈمرل سید محمد (ایس ایم) احسن
* لیفٹیننٹ جنرل صاحبزادہ یعقوب خان
* لیفٹیننٹ جنرل ٹکا خان
* لیفٹیننٹ جنرل امیر عبد اللہ خان نیازی

 |
| مغربی پاکستان (سابقہ) | 
* لیفٹیننٹ جنرل عتیق الرحمان
* لیفٹیننٹ جنرل ٹکا خان
* ایئر مارشل نور خان

 |